Na temelju odredbe članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“ broj 29/19, 98/19 i 126/21) i odredbi članka 32. stavka 1. podstavka 31. Statuta Grada Starog Grada ("Službeni glasnik Grada Starog Grada". broj: 12/09, 03/10, 4/13, 5/13, 6/18 i 2/20), Gradsko vijeće Grada Staroga Grada na XII. sjednici održanoj dana 13. prosinca 2022. godine, d o n o s i

**O D L U K U**

**o raspoređivanju sredstava za redovito godišnje financiranje političkih stranaka i vijećnika s liste grupe birača zastupljenih u Gradskom vijeću Grada Staroga Grada**

**za 2023. godinu**

**Članak 1.**

1. Ovom Odlukom raspoređuju se sredstva za redovito godišnje financiranje političkih stranaka i vijećnika s liste grupe birača zastupljenih u Gradskom vijeću Grada Staroga Grada (u daljnjem tekstu: Gradsko vijeće) za razdoblje od 1. siječnja do 31. prosinca 2023. godine, na način i pod uvjetima utvrđenim Zakonom.
2. Za namjenu iz stavka 1. ovog članka osigurana su sredstva u Proračunu Grada Staroga Grada za 2023. godinu.
3. Riječi i pojmovi koji se koriste u ovoj odluci, a koji imaju rodno značenje, odnose se na jednak način na muški i ženski rod, bez obzira u kojem su rodu navedeni.

**Članak 2.**

1. Za svakog člana Gradskog vijeća utvrđuje se jednaki godišnji iznos sredstava tako da pojedinoj političkoj stranci pripadaju sredstva razmjerna broju njenih članova u Gradskom vijeću u trenutku konstituiranja Gradskog vijeća te pojedinom vijećniku s liste grupe birača.
2. Za svakog izabranog člana Gradskog vijeća podzastupljenog spola, pojedinoj političkoj stranci i vijećnicima s liste grupe birača pripada i pravo na naknadu u visini od 10 % iznosa.
3. Podzastupljenost spola u smislu stavka 2. ovoga članka postoji ako je zastupljenost jednog spola u Gradskom vijeću Grada Staroga Grada niža od 40 %.

**Članak 3.**

1. Za svakog člana Gradskog vijeća utvrđuje se godišnji iznos sredstava od 1.000,00 kuna (132,72 EUR)
2. Za svakog člana Gradskog vijeća podzastupljenog spola utvrđuje se godišnji iznos od 1.100,00 kuna (145,99 EUR)

**Članak 4.**

Političkim strankama i vijećnicima s liste grupe birača zastupljenim u Gradskom vijeću raspoređuju se sredstva osigurana u Proračunu Grada Staroga Grada za 2023. godinu na način utvrđen u članku 2. ove Odluke u godišnjem iznosu kako slijedi:

|  |  |  |  |  |  |
| --- | --- | --- | --- | --- | --- |
| POLITIČKA STRANKA/NEZAVISNI VIJEĆNIK | BROJ ČLANOVA | | | **TROMJESEČNI IZNOS** | **UKUPAN IZNOS** |
| Muškarci | | Žene |
| **KANDIDACIJSKA LISTA GRUPE BIRAČA** |  | | | | |
| Bratanić Teo | 1 | n/p | | 250,00 kn – 33,18 eur | 1.000,00 kn - 132,72 eur |
| Bogdanić Petra | n/p | 1 | | 275,00 kn – 36,50 eur | 1.100,00 kn - 145,99 eur |
| Moškatelo Ivica | 1 | n/p | | 250,00 kn – 33,18 eur | 1.000,00 kn - 132,72 eur |
| Plančić Fani | n/p | 1 | | 275,00 kn – 36,50 eur | 1.100,00 kn - 145,99 eur |
| Račić Stjepko | 1 | n/p | | 250,00 kn – 33,18 eur | 1.000,00 kn - 132,72 eur |
| Moscatello Amalija | n/p | 1 | | 275,00 kn – 36,50 eur | 1.100,00 kn - 145,99eur |
| Šurjak Nikša | 1 | n/p | | 250,00 kn – 33,18 eur | 1.000,00 kn - 132,72 eur |
| **HRVATSKA DEMOKRATSKA ZAJEDNICA** | 3 | 2 | | 1.300,00 kn – 172,54 eur | 5.200,00 kn – 690,16 eur |
| **SOCIJALDEMOKRATSKA PARTIJA HRVATSKE** | 1 | 0 | | 250,00 kn – 33,18 eur | 1.000,00 kn - 132,72 eur |
| **UKUPNO** |  | | |  | **15.500,00 – 2.057,20 eur** |

**Članak 5.**

Sredstva iz članka 4. ove Odluke doznačuje Jedinstveni upravni odjel Grada Staroga Grada na žiroračun političke stranke odnosno na poseban račun vijećnika sa liste grupe birača, tromjesečno u jednakim iznosima.

**Članak 6.**

Ova Odluka stupa na snagu osmog dana od dana objave u „Službenom glasniku Grada Staroga Grada“.



REPUBLIKA HRVATSKA

SPLITSKO-DALMATINSKA ŽUPANIJA



#### GRAD STARI GRAD

*Gradsko vijeće*

KLASA: 402-01/22-01/ 18 PREDSJEDNIK

URBROJ: 2181-10-01-22-2 GRADSKOG VIJEĆA

Stari Grad, 13. prosinca 2022. godine  *Teo Bratanić*